Hvað er þetta Retinol sem allir eru að nota og dásama ? Retinol er í A-vítamín fjölskyldunni og flokkað sem A 1 - vítamín . Retinol eykur framleiðslu kollagens í húðinni en sú framleiðsla byrjar að minnka uppúr 25 ára aldrinum , stundum fyrr og stundum seinna . Kollagen er eitt af byggingarpróteinum líkamans og er nafnið komið úr grísku og þýðir lím . Kollagen hefur því mikil áhrif á teygjanleika húðarinnar og þegar hann minnkar byrja hrukkurnar að myndast . Retinol hefur þau áhrif að húðin þynnist örlítið við notkunina og sé sterk meðferð tekin getur húðin þornað aðeins . Mega allir nota Retinol ? Já . Hins vegar er Retinol öflugt efni og ég mæli með að prófa sig áfram með hversu oft í viku húðin þolir efnið . Retinol fæst líka í mismunandi styrkleika og gott að velja fyrst milda útgáfu og færa sig svo í sterkari vöru sé það óskin . Gott er að miða við notkun á Retinoli á veturna hér á Íslandi þegar sólin skín minna . Hvað gerir Retinol ? Retinol eins og áður sagði eykur kollagen framleiðslu húðar og gefur húðinni fyllinguna sem hana vantar og minnkar þal fínar línur sem hafa myndast í húðinni . Retinol skal alltaf nota sem næturmeðferð , varan þynnir húðina og passa skal að nota gott rakakrem með meðferð og nota allaf sólarvörn og farða daginn eftir . Flestir sjá mun mjög fljótlega , húðin verður jafnari og sléttari ásamt því að áferð hennar verður jafnari . Þau sem eru með þurra húð þurfa að nota góð krem með til að þorna ekki en feita húðin ætti að sjá mun á bólum og bólgum í húðinni . Retinol er eitt af þessum innihaldsefnum sem er margsannað að virkar og ég get ekki mælt nægilega vel með fyrir ykkur að skoða hvað er í boði sem gæti hentað ykkur . Ég nota 0,2% Retinol frá Lancóme sem er frekar milt , ég þoli að nota það á hverju kvöldi og í staðin fyrir að skrúbba húðina 2 - 3x í viku geri ég það núna aðra hvora viku ! Fyrir fullkomna meðferð þá mæli ég með C-vítamíni sem morgunmeðferð með en það verður næsta innihaldsefni sem ég fer yfir !